**Акафист святому**

**апостолу и евангелисту Луке**

***Кондак 1***

**П**ремудрым промыслом Божиим избранный, да благовествуеши светлость Христова Евангелия всему миру, Луко всеблаженне, велие дерзновение имаши пред лицем Господа, Чей земный живот и учение списал еси. Испроси и нам, немощным и слабым, прощение согрешений и утверди в нас надежду Царствия Небеснаго, да возможем ти всерадостно взывати: Радуйся, святый Луко, Евангелисте Христов и Апостоле.

***Икос 1***

**В**семилостивый Господь в грехе потопленному роду человеческому посла Сына Своего, да Он Своим животом, смертию и славным Воскресением изведет сей род из тьмы и направит к святости. Чрез тебя же, Евангелисте святый, начертаны тайны неба и земли, дабы вси человецы до конца века путь к той святости вели и, благодарни суще, взывали ти:

Радуйся, Духом Святым просвещенный на списание Евангелия;

радуйся, Феофилу достопочтенному и всем нам бисер драгий Евангелия Христова обретший.

Радуйся, яко Богом избран был еси, да объявиши тайну спасения;

радуйся, благовестителю Благия Вести.

Радуйся, яко Христа пришедша грешныя спасти проповедавший;

радуйся, яко един еси от четырех Евангелистов.

Радуйся, яко Дух Святый и чрез тебе Четвероевангелие в мир излиял еси;

радуйся, в тайны Божии духом воснесыйся.

Радуйся, яко словеса твоя просветиша вселенную;

радуйся, яко мрежею твоего Евангелия многи словесны души уловивый.

Радуйся, изъяснителю Новаго Завета;

радуйся, звездо, в Церкви Небесной сияющая.

Радуйся, святый Луко, Евангелисте Христов и Апостоле.

***Кондак 2***

**В** младости твоей возжелавше мирския мудрости, Луко премудрый, ей научился еси, пришедше же в Иерусалим из Антиохии, егда Господь Иисус Христос Свое Божественное слово на земли сеял еси, сердцем доброе семя восприял еси, исполнившись же небесной радости, воспел еси велегласно Богочеловеку Христу: Аллилуиа.

***Икос 2***

**З**ерно божественной любве прозябе у тебе стократный плод, яко ты, слушая Его учение и чудеса видя, исполнился божественной мудрости и ведения, коликих эллинская и египетская училища дати ти тщетны бысть. Оттуду избра тя Господь и прочих седмьдесят Апостол и посла, да проповедите Благую Весть спасения рода человеческаго. Мы же чрез твое Святое Евангелие и доныне пия ту Божью премудрость, воспеваем ти тако:

Радуйся, Христовой благодатию в сердце уязвленный;

радуйся, яко божественная премудрость бе ти вместо мирской мудрости, ейже обучен бысть.

Радуйся, яко вся оставивши, за Христом Господом последовал еси;

радуйся, вестниче Господень.

Радуйся, зиждителю веры Христовой;

радуйся, самовидче, Его же чаяли языцы.

Радуйся, родословие Христово до Адама возведший;

радуйся, Владычицы икону первый написавший.

Радуйся, Иисуса Сыном Божиим и Человеческим возвестивший;

радуйся, неутомимый ратниче за истину Христову.

Радуйся, искусный ловителю душ людских;

радуйся, сеятелю добраго семени, стократный плод приносящего.

Радуйся, святый Луко, Евангелисте Христов и Апостоле.

***Кондак 3***

**В**ооруженный от Господа силою и властию, святый Луко, да проповедеши Евангелие и твориши чудеса, со прочими Апостолами гряде пред лицем Господа Христа, уготовляя Ему путь и проповедуя людем яко в мир пришел еси от века обетованный Мессия, Коему вси яко Богу от ныне и до века да взывают: Аллилуиа.

***Икос 3***

**В** последния дни земнаго живота Господа Иисуса Христа, егда неправедныя судий Праведнаго Судию осудиша и на Кресте Господа распяша, ты, святый Луко, в Иерусалиме пребыл еси, со слезами взирая, како неповинная кровь Учителя твоего изливашеся на грешную землю. Плачуще едино с тобою, с печалию мы речем ти:

Радуйся, яко страдания Христа Спасителя списал еси;

радуйся, верный слуго Всецаря Христа.

Радуйся, яко славу Божию возвестил еси;

радуйся, луче небесная во тьме мира сего.

Радуйся, противу врага, в Иуду вшедша, нас вооруживый;

радуйся, Петром усеченным и Христом исцеленным рабом милосердию нас научающий.

Радуйся, кладезе, из негоже водою живою напояемся;

радуйся, яко радостно и без страха словеса Божии в люди приносивший.

Радуйся, сердца обрезание прияти паче плотскаго обрезания возжелавший;

радуйся, доброе гроздие винограда Господня.

Радуйся, яко лицем к лицу Бога чрез Христа узрел еси;

радуйся, яко Господа и ныне в Царстве Небеснем видиши.

Радуйся, святый Луко, Евангелисте Христов и Апостоле.

***Кондак 4***

**П**ечаль твоя претворися в радость, богоубийц же радость обратися в печаль, яко да не мощна бысть смерть противу Источника Живота и камень гробный не можаше удержати Каменя краеугольнаго. Господь твой воскресе из мертвых и мирови дарова живот вечный. Ты же с братиею в радости всесильней до небес восклицаше: Аллилуиа.

***Икос 4***

**Е**гда с Клеопою в неделю Воскресения идоша в ближний Еммаус, явися вам Господь и идоша с вами. И бысть вам сердце горяще и душа трепетна, доколе Он вас поучал о Себе от пророк и писания, вы же Господа не познаша, дондеже на трапезе вечери преломи Он хлеб и благослови, и отверзлись вам очи и уразумеша, яко то бысть воскресый Господь. Познавая о том из твоего Евангелия, и ныне души наши притрепетны бысть, сего же ради радостно воспеваем ти:

Радуйся, Воскресение Христово видевший;

радуйся, от несмысленности к богомудренности Христом приведенный.

Радуйся, яко Христос отверз ти разум, да уразумееши Писание;

радуйся, яко бе ти сердце горяще, егда Господа слушал еси на пути во Еммаус.

Радуйся, яко ти Христос Своима рукама хлеб преломленни преподал еси;

радуйся, яко Христос словеса ваша о явлении Его на пути в Еммаус, паки явившись учеником, запечатлел еси.

Радуйся, яко испив чашу премудрости, многих познанием Христа Спаса напоил еси;

радуйся, яко всем Евангелие воскресшаго Христа проповедал еси.

Радуйся, яко нам источник спасения отверзл еси;

радуйся, яко Путеводительницу к жизни во образе нам преподал еси.

Радуйся, светлосте разумнаго Солнца;

радуйся, яко нас научиша веровати в Святую Троицу.

Радуйся, святый Луко, Евангелисте Христов и Апостоле.

***Кондак 5***

**Е**гда воскресый Господь спасения нашего ради основа Церковь Свою и по обетованию низпосла в день пятидесятый по Воскресении Духа Святаго на Апостолы, да их запечатлеет свидетели непоколебимы веры христианския, и ты, святый Луко, пребываше в Иерусалиме. Купно с иными Апостолы верно свидетельствова Богочеловека Христа и воспевал Ему яко истинному Богу: Аллилуиа.

***Икос 5***

**В** отечество послежде твое Антиохию направился еси, еже бе страна многими христианы населенная, но в Севастии умедлил еси, проповедующе Евангелие спасения, тамо же нетленныя мощи святаго Иоанна Предтечи почиваша. Узрев тии, возжелал еси с собою их понести, христиане же Севастийские не восхотевше лишитися сицевой святыни и тако вручиша ти десницу Иоаннову, под ню же Сам Господь приклони Божественную главу в крещении, ту же ты радостно понесл еси, мы же, дивящеся твоей любви к святым, восклицаем ти таковая:

Радуйся, свидетелю снисхождения Духа Святаго;

радуйся, яко нам како Церковь создана была есть описал еси.

Радуйся, яко себе росою небесною явил еси и свет просветил еси;

радуйся, яко Духом Святым Новый Завет начертася на сердце твоем.

Радуйся, яко Духом Святым миру изъясни божественную истину;

радуйся, Господа всех мирови благовестителю.

Радуйся, от Бога избранный таинниче;

радуйся, яко сердце свое очистил еси светлостию Духа Святаго.

Радуйся, яко предстательство Предтечи обрел еси;

радуйся, благочестиваго употребления вещей освященных начинателю.

Радуйся, Закхея, сребролюбием уязвленнаго, очистившагося показавый;

радуйся, яко многи тя заступником пред Богом имеют.

Радуйся, святый Луко, Евангелисте Христов и Апостоле.

***Кондак 6***

**С** десницею же Иоанновою, святый Луко, якоже сребролюбец, бесценное сокровище стяжав, достиг своего отечества к радости велией христиан Антиохийских, коих в словесах божественных и радости Христоваго Евангелия паче утвердил еси, глаголаше же им Сына Божия чудесы, еже своима очима видел еси, и учение Спасителя мира, еже своима ушима слышал еси. Внимающе глаголам твоим премудрым, воспевали они радостно Богу: Аллилуиа.

***Икос 6***

**П**ребывал же ты в Антиохии доколе Апостол Павел не призва тя, да будеши ему сотрудник и сопутник на пути Божием и вы в Еллинску страну на проповедь Евангелия не отправишася. Павел же святый остави тя в граде македонском Филиппы, да утвердиши и умножиши Церковь. Тамо же пребыл еси, проповедующе и насаждающе христианство. Дивящеся таковому твоему труду, взываем ти:

Радуйся, неутомимый спутниче Апостола Павла;

радуйся, со Павлом премудрым избранный учителем языков.

Радуйся, яко неизреченно просвещаеши всю вселенную;

радуйся, всех уязвленных утешителю.

Радуйся, врачу, силою Вышняго Врача исцеление подающий;

радуйся, яко ты Евангелием своим от смертоноснаго древа избавил еси нас.

Радуйся, служение имением аки похвальное показующий;

радуйся, Марии, Иоанны, Сусанны и прочих благоразумия несребролюбива возвестителю.

Радуйся, Иосифа Аримафейскаго похвалителю;

радуйся, яко уныние из сердец наших изгнал еси.

Радуйся, молитвенниче наш пред Богом;

радуйся, яко многих ко светлости Живота призвал еси.

Радуйся, святый Луко, Евангелисте Христов и Апостоле.

***Кондак 7***

**Е**гда святый Павел при конце третияго апостольскаго путешествия паки Филиппу посети, он тя, святый Луко, в Коринф направил еси, да приимеши благословение сирым христианом, в Палестине сущим. С того часа не отступающе от великаго Апостола, воспевал еси с ним вкупе Всемогущему Богу: Аллилуиа.

***Икос 7***

**О**бойдя в радости все Церкви в Асии и Иудеи, вы Палестины достигли есте, града Кесарийскаго, идеже евреи, от лукаваго одержимыя, оковами от римския власти святаго Павла обложили есте, он же потребова суда кесаря в Риме. На пути же к оному, ты ему неотступно предстоял еси, многи беды претерпевающе на мори и на земли. Восхваляя за то, почитающе тя восклицаем:

Радуйся, Павлов помощниче в служении;

радуйся, яко его проповедание описал еси.

Радуйся, врачу возлюбленный;

радуйся, колоссян чрез Павла во узах приветствовавший.

Радуйся, Христа словом и писанием свидетельствовавший;

радуйся, яко горьку от безбожия соль Божественною солью усладивший.

Радуйся, стрело благочестия Христова;

радуйся, яко нас напояеши Евангелием Христовым.

Радуйся, трубо Божественныя благодати; радуйся, таин неизреченных проповедниче.

Радуйся, всех немощных укрепление; радуйся, от демонов избавителю.

Радуйся, святый Луко, Евангелисте Христов и Апостоле.

***Кондак 8***

**Д**остигнув Рима, ты купно со Апостолами Павлом, Марком, Аристархом и прочими Христа проповедовал еси, вначале евреом, после же их, вашим словесам не верующим, распри меж собою имущим, и всем, не знающим Бога, кои услышав словеса спасения и Духом Святым просветленнии, радостно воспели Воплотившемуся Христу Господу: Аллилуиа.

***Икос 8***

**В**о время оно в Риме ты, святый Луко, соверши то, на что Бог избра тя от века: списа Святое Евангелие, в коем начертал живот и род Господа Иисуса Христа, яко сам виде и слыша и яко от самовидцев и слуг Слова приял еси. В оном святом послушании Апостол Павел руководи тя, послежде он и твое Святое Евангелие похвали. В Риме же ти сущу и словеса Апостола Павла слушающу, и деяния апостольския списаны тобою бысть. Не вемы, яко тя инии восхваляют, мы же ти приносим таковая:

Радуйся, яко безбожный мир Божественною благодатию напоил еси;

радуйся, Духом Святым запечатленный.

Радуйся, верный учениче неизреченных таин Христовых;

радуйся, догматов церковных вразумителю.

Радуйся, яко рукою Владычнею вышним ведением обогащен бысть;

радуйся, яко от Апостола Павла многия тайны Христовы слышал и списал еси.

Радуйся, Апостола языков сотрудниче неутомимый;

радуйся, яко твое благовестие пройде по всей земли.

Радуйся, яко нам вином Божией премудрости сердца увеселил еси;

радуйся, яко ты един благоразумнаго разбойника покаяние в Евангелии списал еси.

Радуйся, богатство стяжавшим благоразумие мытаря приведый;

радуйся, самарян-язычников благодарных и милосердых показавший.

Радуйся, святый Луко, Евангелисте Христов и Апостоле.

***Кондак 9***

**Е**гда Апостол Павел после двухлетних уз отпущен бе и потече из Рима обойти ранее основанныя церкви, ты, Луко святый, его верный спутник в том пути обретеся. Егда же Нерон жестокое гонение на христиан в Риме воздвиже, вы возвратистася во еже ободрите и укрепите гонимую Церковь, она же и в узах и в крови радостно воспевала еси Богу: Аллилуиа.

***Икос 9***

**Е**гда возбешенные безбожники Апостола Павла схватиша и заключиша в оковы, ты святый Луко, и прочее с ним верно и неотступно пребыл еси. Егда же наставник твой мученически предаваше чистую свою душу Господу, ты со слезами пребывал при нем. Соскорбя боли твоей, мы велегласно поем:

Радуйся, яко единый Апостола Павла в узах не оставил еси;

радуйся, яко мученическую кончину великаго Павла узрел еси.

Радуйся, от Троады до врат райских Павлу последовавый;

радуйся, богомудрым Павлом изрядно наставленный.

Радуйся, деяний Апостолов изложителю;

радуйся, светильниче Церкви.

Радуйся, яко блистанием твоего духа просвещаеши сердца верных;

радуйся, лесть демонскую теплотою веры отгнавый.

Радуйся, яко Господь чрез тебя многия добродетели учини;

радуйся, ризнице, дарований небесных исполненная.

Радуйся, благочестия непоколебимый столпе;

радуйся, яко имя твое святое вси языцы поминают.

Радуйся, святый Луко, Евангелисте Христов и Апостоле.

***Кондак 10***

**П**осле мученическия кончины Апостола Павла ты, святый Луко, в стране Италийстей, Далматстей, Галльстей, сугубо же - Македонстей и Ахайстей Христа проповедал еси, всюду мрак безбожия разгоняя и языки научая, да вси Богу Живому и Истинному восклицают: Аллилуиа.

***Икос 10***

**В** старости твоей ты в Египет потекл еси, да проповедуеши Благую Весть спасения Господа Иисуса Христа. Проповедуя же, многая мучения претерпе и множества подвигов подъя. Возвратившуся же ти в страну Еллинску, ты Церковь устроял еси, священники с диаконами рукополагая, болящих телом и душею исцеляя, за что благодарни суще мы радостно ти взываем:

Радуйся, яко Тело Христово - Церковь Святую - устроял еси;

радуйся, заре новаго дне.

Радуйся, путеводителю наш на небо;

радуйся, древо доброе, многая плоды принесшее.

Радуйся, награду за весть благую в Царствии Небесном восприемший;

радуйся, обличителю безбожия.

Радуйся, проповедниче Божиих преславных чудес;

радуйся, яко нам новый закон Божий списал еси.

Радуйся, нас на подвиг деятельныя любве подвизающий;

радуйся, яко из уст твоих боготочныя воды истекоша.

Радуйся, яко проповедию твоею солнцу подобно возсиял еси;

радуйся, яко икона твоя украси храмы христианския.

Радуйся, святый Луко, Евангелисте Христов и Апостоле.

***Кондак 11***

**Б**е же ти осьмдесят лет и четыре, егда злобнии идолопоклонницы схватиша тя и бияше Христа Господа ради и возвесиша на масличном древе в Фивах Беотийских, тамо же и мощи твоя святыя погребены бысть. Святую душу твою Ангелам предающе, яко тии ю ко Господу вознесоша, Коему ты верно в сем животе послужил еси, ты и в оном свете воспевал Господу: Аллилуиа.

***Икос 11***

**С**вятая твои и чудотворная мощи многих исцелиша, сугубо же очами болящих. Констанций царь слышавше сие, с торжеством их в Царьград пренесл еси. Един от евнух, зле болящий, уведевше о том, повеле ся на ложе к раце со твоими мощами принести и с твердою верою раки прикоснулся еси, и с того часа здрав бе. Возрадовавшись он со иными мощи понесе, они же быша положени под святою трапезою купно с мощами святых Апостолов Андрея и Тимофея. Мы же чуду таковому дивящеся, взываем ти:

Радуйся, яко и на твоей мученической крови Церковь Христова созиждена еси;

радуйся, венцем мученическим увенчанный.

Радуйся, врачу, от истления Христом добре уврачевавыйся;

радуйся, сам себе в жертву благоуханную за благую весть принесший.

Радуйся, яко многия поругания за Христа восприявший;

радуйся, яко мученичеством веру в Христа засвидетельствовавший.

Радуйся, яко в тиих мучениях стар бе и не изнемогоше;

радуйся, яко твое течение доброе страданьми запечатлел еси.

Радуйся, яко не неверен слуга Господа Христа явился еси, яко мнози от нас;

радуйся, яко тя и земная и небесная Церковь славит.

Радуйся, персте Духа Святаго;

радуйся, яко радуешися купно со святыми в Царстве Небесном.

Радуйся, святый Луко, Евангелисте Христов и Апостоле.

***Кондак 12***

**К**упно со словесным Евангелием, святый Луко, Евангелие во образах ты нам оставил еси, яко христианам тех времен изволившим, живописа три иконы преблагаго лика Матери Божией, рекшей: Благодать Родившагося от Мене и Моя милость с сими иконами да пребудут. Благодарне суще, яко и нас удостоил еси благоговейно взирати на лепоту Девы и Сына Ея, радостно Премудрому Господу взываем: Аллилуиа.

***Икос 12***

**Ж**ивописал еси, святый Луко, на дске иконы святых Апостолов Петра и Павла. И тако начаток положил еси и в сем дивном и богоугодном деле писания святых икон во славу Божию, Пресвятыя Богородицы и всех святых, они же до сих пор благолепно украшают храмы Божии и ко спасению призывают всех, благоговейно их почитающих. И за сие дарованное тобою нам благодарни ти суще, мы восклицаем:

Радуйся, евангельских таин благовестниче;

радуйся, весь род человеческий чающим Спасителя уяснивший.

Радуйся, Матерь Божию на иконе изобразивый;

радуйся, яко Она твое святое дело благословила еси.

Радуйся, Девы лик увековечивый;

радуйся, яко неизреченную радость нам тем в сердца донесший.

Радуйся, яко тобою многи чудесы Царица Небесная от икон Своих предначала еси;

радуйся, яко благий лик Матери Божией, тобою отображенный, уныние от нас отгоняет.

Радуйся, яко ти Матери Божия тайны о Сыне Своем, в сердце носимыя, поведала еси;

радуйся, яко величание Мати Божией в Ея честь воспеваем из твоего Евангелия.

Радуйся, яко ти Мати Божия архангельское благовестие поведала еси;

радуйся, яко Материю Божией благословенный.

Радуйся, святый Луко, Евангелисте Христов и Апостоле.

***Кондак 13***

**О**, святый Евангелисте и Апостоле Луко, трубо небесная, приими сия немощная наша словеса яко молитву и испроси нам у Бога, Господа Иисуса Христа, Коему ты тако неутомимо послужил еси и великую милость от Него стяжал еси, прощение всех согрешений наших, мирен и безболезнен конец живота и невозбранен преход в мир духовный, в нем же вси святии воспевают небесную песнь: Аллилуиа.

*Этот кондак читается трижды.*

***Икос 1***

**В**семилостивый Господь в грехе потопленному роду человеческому посла Сына Своего, да Он Своим животом, смертию и славным Воскресением изведет сей род из тьмы и направит к святости. Чрез тебя же, Евангелисте святый, начертаны тайны неба и земли, дабы вси человецы до конца века путь к той святости вели и, благодарни суще, взывали ти:

Радуйся, Духом Святым просвещенный на списание Евангелия;

радуйся, Феофилу достопочтенному и всем нам бисер драгий Евангелия Христова обретший.

Радуйся, яко Богом избран был еси, да объявиши тайну спасения;

радуйся, благовестителю Благия Вести.

Радуйся, яко Христа пришедша грешныя спасти проповедавший;

радуйся, яко един еси от четырех Евангелистов.

Радуйся, яко Дух Святый и чрез тебе Четвероевангелие в мир излиял еси;

радуйся, в тайны Божии духом воснесыйся.

Радуйся, яко словеса твоя просветиша вселенную;

радуйся, яко мрежею твоего Евангелия многи словесны души уловивый.

Радуйся, изъяснителю Новаго Завета;

радуйся, звездо, в Церкви Небесной сияющая.

Радуйся, святый Луко, Евангелисте Христов и Апостоле.

***Кондак 1***

**П**ремудрым промыслом Божиим избранный, да благовествуеши светлость Христова Евангелия всему миру, Луко всеблаженне, велие дерзновение имаши пред лицем Господа, Чей земный живот и учение списал еси. Испроси и нам, немощным и слабым, прощение согрешений и утверди в нас надежду Царствия Небеснаго, да возможем ти всерадостно взывати: Радуйся, святый Луко, Евангелисте Христов и Апостоле.

**Молитва**

**О**, святый Луко, Богом избранный и Материю Божиею благословенный, проповедниче по всей вселенней Евангелия Христова, мучениче и Апостоле, помощниче всем молитвенно призывающим тя, помози и нам, непотребным рабом Господним, яко мы по многим прегрешениям нашим обретаемся во тьме и сени смертней, отдалече от Бога отстоя. Чрез то стыдом посрамленные не имамы дерзновения Господа молити о прощении, призываем тя, великий светильниче Божий, яко пребывающаго в непреходящем Его свете, моли о нас Господа, да помилует нас.

Умоли Господа, святый Луко, да обновит в нас страх Господень, онже любы привлекает, а грех отгоняет. Яко мы тако навыкли грешити по всях день и час, и во сне, яко не вемы слов Господа: бдите, яко не знаете часа, егда хочу приити, Он же может на всяк час призвати нас из сего привременного живота в вечный. Пробуди в нас, святый Луко, страх и премудрость, о нихже святый царь и псалмопевец Давид рече. Да твоими молитвами получим покаяния слезы, имиже вси наши души от греха очистятся. Яко мы в духовной слепоте и дебелости суще не можем плакатися своего мертвеца, сиречь самих себе, многи же слезы, потоки слез потребно да пролием за множество содеянных грехов.

Помози нам, неразумным, да уразумеем Писание, еже ты сам списал еси, яко истинным разумом уразумеем истинная словеса, да бежим от греха, яко от огня, и вси силы приложим, да приблизит ны Бог. Да уразумеем, яко грех есть смерть, Бог же живот. Помози нам, святый Луко, да то уразумевше, очистимся от греха и прейдем из смерти в живот. Да будет нам Бог вся во всем. И ныне и во веки да пребудем близ Него. Дабы и нам, яко ти с Клеопою, егда путешествовали во Еммаус, сердце и душа трепетны быша от присутствия Его. Отнюдуже да снидет на ны мир небесный, к Царствию Небесному ны руководящий и радостны ны творящий, да возможем стрелы лукаваго, на всяк час в нас испущаемы, отгнати. С тем же получим и любы Божия, да руководит нас к вечному Отечеству, идеже вси силы небесные, вси святии, Мати Божия пред ними, Еяже благой лик в иконе тобою написанной, увековечен еси. Очи сердец наших да непрестанно взирают на ту лепоту и ею наслаждаются, да царит в нас Царство Небесное, в кое чаем молитвами твоими, святый Луко, преселитися, егда нас Господь призовет, да тамо вечно славим Бога во Святей Троице: Безначальнаго Отца, Единороднаго Сына и Пресвятаго Духа, во все бесконечные веки. Аминь.